данни за експозициите към отделни клиенти, които принадлежат към групите от свързани клиенти, отчетени в образец ГЕ2. Експозиция към отделен клиент, която е отчетена в образец ГЕ2, не се посочва отново в образец ГЕ3.
 2. Структура на образеца за ГЕ
 8.
 В колоните от образец ГЕ1 се представя информация във връзка с идентификационните данни на отделни клиенти или групи от свързани клиенти, към които институцията има експозиция.
 9.
 В колоните от образци ГЕ2 и ГЕ3 се представят следните съвкупности от данни:
 а.
 Стойността на експозицията преди прилагането на изключения и преди отчитане на ефекта от редуцирането на кредитния риск, включваща преките, непреките и допълнителните експозиции, произтичащи от сделки, при които има експозиция към базисни активи;
 б.
 Ефектът от изключенията и техниките за редуциране на кредитния риск;
 в.
 Стойността на експозицията след прилагането на изключения и след отчитане на ефекта от редуцирането на кредитния риск, изчислен съгласно член 395, параграф 1 от Регламент (ЕС) No 575/2013.
 10.
 В колоните на образци ГЕ4 и ГЕ5 се представя информация за падежната структура, към която се разпределят падежиращите суми на 10-те най-големи експозиции към институции, както и на 10-те най-големи експозиции към нерегулирани финансови предприятия.
 3. Определения за целите на отчитането на ГЕ
 11.
 Определение на понятието „група от свързани клиенти“ е дадено в член 4, параграф 39 от Регламент (ЕС) No 575/2013.
 12.
 Определение на понятието „нерегулирани финансови предприятия“ е дадено в член 142, параграф 5 от Регламент (ЕС) No 575/2013.
 13.
 Понятието „институция“ включва кредитните институции и инвестиционните посредници съгласно член 4 от Регламент (ЕС) No 575/2013, като за целите на настоящото отчитане означава всяко частно или публично предприятие, включително неговите клонове, което е лицензирано в Трета държава, която прилага пруденциални надзорни и регулаторни изисквания, които са поне равностойни на прилаганите в Европейския съюз.
 14.
 Отчитат се експозиции към „граждански сдружения“. Освен това институциите добавят сумите на кредитите на гражданските сдружения към дълга на всеки партньор. Експозициите към граждански сдружения с квоти се разделят или разпределят към партньорите според съответните им квоти. Някои схеми (например сметки на името на няколко лица, общности на наследници, заеми, отпуснати на подставени лица) действащи фактически като граждански сдружения следва да се отчитат точно като тях.
 15.
 Активите и задбалансовите позиции се използват без прилагане на рисковите тегла и степените на риск съгласно член 389 от Регламент (ЕС) No 575/2013. По-точно към задбалансовите позиции не се прилагат конверсионни коефициенти.
 16.
 Определение на понятието „експозиция“ е дадено в член 389 от Регламент (ЕС) No 575/2013, като понятието има следното значение:
 а.
 Всеки актив или задбалансова позиция в банковия и търговския портфейл, включително позициите по член 400 от Регламент (ЕС) No 575/2013, но без позициите, към които се прилага член 390, параграф 6, букви а) — г) от Регламент (ЕС) No 575/2013.
 б.
 „Непреки експозиции“ са експозициите към гаранта или емитента на обезпечението, а не към прекия кредитополучател съгласно член 403 от Регламент (ЕС) No 575/2013.
 в.
 Експозициите към групи от свързани клиенти се изчисляват съгласно член 390, параграф 5.
 17.
 Разрешено е „споразуменията за нетиране“ да бъдат взети